**9/2021.**

*Üllés Nagyközségi Önkormányzat*

 *Képviselőtestület Pénzügyi- és Ügyrendi Bizottsága*

*2021. december 7-én megtartott nyílt ülésének*

**JEGYZŐKÖNYVE**

*.*

*Tfik-ban rögzítve: 2021. december*

Üllés Nagyközségi Önkormányzat

Képviselőtestület Pénzügyi- és Ügyrendi Bizottsága

2021. december 7-i nyílt ülésén meghozott

**H A T Á R O Z A T O K**

**52/2021.(XII.07.)PÜB. határozat**  3.o.

**Tárgy:** A Pénzügyi- és Ügyrendi Bizottság 2021. december 7-i nyílt ülésének napirendi pontjai

**53/2021.(XII.07.)PÜB. határozat**  4.o.

**Tárgy:** Rendelet-tervezet az önkormányzat és szervei 2021. évi költségvetéséről és annak végrehajtásáról, a költségvetési gazdálkodás 2021. évi vitelének szabályairól szóló 4/2021. (II. 25.) önkormányzati rendelet 3. sz. módosítására

**54/2021.(XII.07.)PÜB. határozat**  5.o.

**Tárgy:** Rendelet-tervezet a 2022. évi átmeneti gazdálkodásról

**55/2021.(XII.07.)PÜB. határozat**  6.o. **Tárgy:** Rendelet-tervezet a szociális rászorultságtól függő pénzbeli és természetbeni ellátásokról szóló 14/2021.(XII.18.)önkormányzati rendeletének módosításáról

**56/2021.(XII.07.)PÜB. határozat**  7.o.

**Tárgy:** A Képviselőtestület 2022. évi munkaterve

**57/2021.(XII.07.)PÜB. határozat**  8.o.

**Tárgy:** Üllés Nagyközségi Önkormányzat és a PUTIFÁR Kft. közötti megbízási szerződés közös megegyezéssel történő módosítása

**58/2021.(XII.07.)PÜB. határozat**  8.o.

**Tárgy:** Zárt ülés elrendelése

**Jegyzőkönyv**

Készült: Üllés Nagyközségi Önkormányzat Képviselőtestület Pénzügyi- és Ügyrendi Bizottsága 2021. december 7-én megtartott nyílt ülésén

Helye: Polgármesteri Hivatal, Tárgyaló

A Pénzügyi- és Ügyrendi Bizottság részéről jelen vannak:

Dudás János bizottság elnöke, Fodorné Bodrogi Judit bizottság tagja

Tanácskozási joggal jelen van: Nagy Attila Gyula polgármester, Juhász Attila alpolgármester, Dr. Borbás Zsuzsanna jegyző

Jegyzőkönyvvezető: Balogh Márta igazgatási ügyintéző

Dudás János bizottság elnöke köszönti a megjelenteket.

Megállapítja, hogy 3 bizottsági tag közül 2 fő jelen van, a bizottság határozatképes, az ülést megnyitja.

A jegyzőkönyv másik aláírójaként Fodorné Bodrogi Judit bizottsági tagot, jegyzőkönyvvezetőnek Balogh Márta igazgatási előadót javasolja.

A Pénzügyi- és Ügyrendi Bizottság a javaslattal egyhangúan egyetért.

Dudás János PÜB elnöke: javasolja a napirendek meghívó szerinti megtárgyalását, melyet szavazásra bocsát.

A Pénzügyi- és Ügyrendi Bizottság 2 igen szavazattal a javaslattal egyetért, és az alábbi határozatot hozza:

**52/2021.(XII.07.)PÜB. határozat**

**Tárgy:** A Pénzügyi- és Ügyrendi Bizottság 2021. december 7-i nyílt ülésének napirendi pontjai

**H A T Á R O Z A T**

A Pénzügyi- és Ügyrendi Bizottság a 2021. december 7-i nyílt ülés napirendi pontjait az alábbiak szerint elfogadja:

**1.)** **Az önkormányzat és szervei 2021. évi költségvetéséről és annak végrehajtásáról, a költségvetési gazdálkodás 2021. évi vitelének szabályairól szóló 4/2021.(II.25.) önkormányzati rendelet 3. sz. módosításáról**

előadó: Nagy Attila Gyula polgármester

**2.) Rendelet-tervezet a 2022. évi átmeneti gazdálkodásról**

előadó: Nagy Attila Gyula polgármester

**3.) Rendelet-tervezet „A szociális rászorultságtól függő pénzbeli és természetbeni ellátásokról szóló 14/2021.(XII.18.)önkormányzati rendeletének módosításáról**

előadó: Nagy Attila Gyula polgármester

**4.) A Képviselő-testület 2022. évi munkaterve**

előadó: Nagy Attila Gyula polgármester

**Aktuális kérdések**

**5.) Üllés Nagyközségi Önkormányzat és a PUTIFÁR Kft. közötti megbízási szerződés közös megegyezéssel történő módosítása**

előadó: Nagy Attila Gyula polgármester

Erről jegyzőkönyvi kivonaton értesítést kap:

1.)bizottsági tagok

**1.)Napirend**

**Rendelet-tervezet az önkormányzat és szervei 2021. évi költségvetéséről és annak végrehajtásáról, a költségvetési gazdálkodás 2021. évi vitelének szabályairól szóló 4/2021. (II. 25.) önkormányzati rendelet 3. sz. módosítására**

Eladó: Nagy Attila Gyula polgármester:

Dudás János PÜB elnök: megkapták a rendeletmódosítást, az okok az előterjesztésben szerepelnek.

Dr. Borbás Zsuzsanna jegyző: ez az ezévi utolsó módosítás. Az alaprendeleten az évközben kapott támogatások, visszatérítések, közfoglalkoztatotti bértámogatások, az EFOP-os pályázat áthúzódó támogatásai, kamatbevételek, mezőőri szolgálat támogatása, szociális tűzifa pályázati támogatás, a művelődési háznál 1 fő foglalkoztatásának bértámogatása, iparűzési adóbevétel stb. kerültek átvezetésre.

Dudás János PÜB elnöke: az OTP nem szégyenl az önkormányzat számlán lévő pénze után 25 Ft-os kamatot fizetni? A mezőőri szolgálat sincs túlfinanszírozva.

Dr. Borbás Zsuzsanna jegyző: sajnos nincs. A szolgálat éves kiadása kb. 2,5 millió Ft körül van, ebből negyedévenként benyújtott kérelemmel 270.000 Ft-ot tudnak visszaigényelni.

Nagy Attila Gyula polgármester: már a Kormány „asztalán” van a mezőőri rendszer átszervezésével és megerősítésével kapcsolatos előterjesztés, mely a finanszírozási rendszer átalakítását is tartalmazza.

Dudás János PÜB elnöke: javasolja a rendelet-tervezet melléklet szerinti elfogadásának támogatását, melyet szavazásra bocsát.

A Pénzügyi- és Ügyrendi Bizottság 2 igen szavazattal a javaslattal egyetért és az alábbi határozatot hozza:

**53/2021.(XII.07.)PÜB. határozat**

**Tárgy:** Rendelet-tervezet az önkormányzat és szervei 2021. évi költségvetéséről és annak végrehajtásáról, a költségvetési gazdálkodás 2021. évi vitelének szabályairól szóló 4/2021.(XII.25.) önkormányzati rendelet 3. sz. módosítására

**H A T Á R O Z A T**

A Pénzügyi- és Ügyrendi Bizottság az önkormányzat és szervei 2021. évi költségvetéséről és annak végrehajtásáról, a költségvetési gazdálkodás 2021. évi vitelének szabályairól szóló 4/2021.(XII.25.) önkormányzati rendelet 3. sz. módosításáról szóló rendelet-tervezet melléklet szerinti elfogadását támogatja.

Erről jegyzőkönyvi kivonaton értesítést kap:

1.)bizottsági tagok

**2.)Napirend**

**Rendelet-tervezet a 2022. évi átmeneti gazdálkodásról**

Előadó: Nagy Attila Gyula polgármester

Dudás János PÜB elnöke: megkapták a rendelet-tervezetet, melyet véleménye szerint az eredeti formában el tudnak fogadni.

Nagy Attila Gyula polgármester: A rendeletet azért kell elfogadni, hogy az önkormányzat zavartalanul tudjon működni.

Dudás János PÜB elnöke: javasolja a rendelet-tervezet melléklet szerinti elfogadásának támogatását, melyet szavazásra bocsát.

A Pénzügyi- és Ügyrendi Bizottság 2 igen szavazattal a javaslattal egyetért és az alábbi határozatot hozza:

**54/2021.(XII.07.)PÜB. határozat**

**Tárgy:** Rendelet-tervezet a 2022. évi átmeneti gazdálkodásról

**H A T Á R O Z A T**

A Pénzügyi- és Ügyrendi Bizottság a 2022. évi önkormányzati költségvetési gazdálkodásának átmeneti szabályozásáról szóló rendelet-tervezet melléklet szerinti elfogadását támogatja.

Erről jegyzőkönyvi kivonaton értesítést kap:

1.)bizottsági tagok

**3.) Napirend**

**Rendelet-tervezet „A szociális rászorultságtól függő pénzbeli és természetbeni ellátásokról szóló 14/2021.(XII.18.)önkormányzati rendeletének módosításáról**

előadó: Nagy Attila Gyula polgármester

Dudás János PÜB elnök: megkapták a rendeletmódosítást, az okok az előterjesztésben szerepelnek.

Dr. Borbás Zsuzsanna jegyző: 2022. január 1. napjától változik a minimálbér, garantált bér összege, míg az ellátások igénybe vételénél figyelembe vehető öregségi nyugdíj legkisebb összege évek óta változatlan. A módosítással az igénylői kör bővülését szeretnék elérni.

A létfenntartási gondok enyhítését célzó támogatását szabályozó 3. § (1) bekezdésében feltüntetett 150 %-os jövedelemhatárt 200 %-ra, egyedül élő esetén a 200 %-os jövedelemhatárt 300 %-ra emelnék.

A gyógyszerkiadások támogatását szabályozó 4. §-ban megállapított 250 %-os jövedelemhatárt 300 %-ra, az egyedül élőknek megállapított 300 %-os jövedelemhatárt 350 %-ra javasolják emelni. A gyógyszertámogatás összege pedig sávosan kerülne megállapításra az alábbiak szerint:

*a)* Amennyiben a gyógyszerköltség nem haladja meg az egy főre jutó jövedelem 10%-át: 3.000,-Ft/hó

*b)* Amennyiben a gyógyszerköltség meghaladja az egy főre jutó jövedelem 10%-át, de nem éri el a 20%-át: 4.000,-Ft/hó

*c)* Amennyiben a gyógyszerköltség meghaladja az egy főre jutó jövedelem 20%-át, de nem éri el a 30%-át: 5.000,-Ft/hó

*d)* Amennyiben a gyógyszerköltség meghaladja az egy főre jutó jövedelem 30%-át, de nem éri el a 40%-át: 6.000,-Ft/hó

*e)* Amennyiben a gyógyszerköltség meghaladja az egy főre jutó jövedelem 40%-át: 7.000, Ft.

A rendelet lakásfenntartási támogatást szabályozó 5. § (2) bekezdésében foglalt 250 %-os jövedelemhatár 300 %-ra, az egyedül élőknek megállapított 300 %-os jövedelemhatár 350 %-ra emelkedne.

A rendelet rendkívüli élethelyzetbe került személyek támogatását célzó 7. §-ában foglalt 350 %-os jövedelemhatár 400 %-ra emelkedne.

A temetési támogatást szabályozó 8. §-ban feltüntetett jövedelemhatár 250 %-ról 300 %-ra, egyedül élő esetében a 350 %-os jövedelemhatár 400 %-ra emelkedne. Itt a 30.000 Ft-os támogatási összeg 50.000 Ft-ra emelkedne.

Az iskoláztatási támogatást szabályozó 9. §-ban feltüntetett 200 %-os jövedelemhatár 300 %-ra, egyedül élő esetében a 250 %-os jövedelemhatár 350 %-ra emelkedne.

A jövedelemhatár emelésével várhatóan többen fogják igénybe venni az ellátásokat, az ezzel összefüggő költségvetési kiadás fedezetéül a kapott állami szociális normatíva szolgál.

A rendelet 2022. január 1-jétől lép hatályba, így a módosítás a folyamatban lévő ügyekre nem vonatkozna.

A módosítás a szoc. tv. rendelkezéseit figyelembe véve készült.

Dudás János PÜB elnöke: javasolja a rendelet-tervezet melléklet szerinti elfogadásának támogatását, melyet szavazásra bocsát.

A Pénzügyi- és Ügyrendi Bizottság 2 igen szavazattal a javaslattal egyetért és az alábbi határozatot hozza:

**55/2021.(XII.07.)PÜB. határozat**

**Tárgy:** Rendelet-tervezet a szociális rászorultságtól függő pénzbeli és természetbeni ellátásokról szóló 14/2021.(XII.18.)önkormányzati rendeletének módosításáról

**H A T Á R O Z A T**

A Pénzügyi- és Ügyrendi Bizottság a szociális rászorultságtól függő pénzbeli és természetbeni ellátásokról szóló 14/2021.(XII.18.)önkormányzati rendeletének módosításáról szóló rendelet-tervezet melléklet szerinti elfogadását támogatja.

Erről jegyzőkönyvi kivonaton értesítést kap:

1.)bizottsági tagok

**4.) Napirend**

**A Képviselő-testület 2022. évi munkaterve**

Előadó: Nagy Attila Gyula polgármester

Dudás János PÜB elnöke: a munkaterv tervezetét megkapták. Ő is küldött írásbeli javaslatot – „*Az önkormányzat tulajdonában lévő ingatlanok hasznosításának felülvizsgálata”* címmel, örömmel látja, hogy az beépítésre került*.*

Nagy Attila Gyula polgármester: nagyon jó ötlet.

Dudás János PÜB elnöke: a napirend tárgyalásakor számba kell venni az önkormányzati földterületek hasznosítását, illetve a forgalomképes földek esetleges értékesítésének lehetőségét is.

Nagy Attila Gyula polgármester: érdemes alaposan körüljárni a témát.

Dudás János PÜB elnöke: kérdés, észrevétel van-e a napirenddel kapcsolatosan? Amennyiben nincs, javasolja a 2022. évi munkaterv elfogadásának támogatását, melyet szavazásra bocsát.

A Pénzügyi- és Ügyrendi Bizottság 2 igen szavazattal a javaslattal egyetért és az alábbi határozatot hozza:

**56/2021.(XII.07.)PÜB. határozat**

**Tárgy:** A Képviselőtestület 2022. évi munkaterve

**H A T Á R O Z A T**

A Pénzügyi- és Ügyrendi Bizottság a Képviselőtestület 2022. évi munkatervének melléklet szerinti elfogadását támogatja

Erről jegyzőkönyvi kivonaton értesítést kap:

1.)bizottsági tagok

Dr. Borbás Zsuzsanna jegyző: az Üllési Polgárőr Egyesület is küldött be javaslatot, melynek lényege, hogy a testület tagjai vegyenek részt 1 napot egy civil szervezet munkájában.

Nagy Attila Gyula polgármester: szerinte ez a napirend nem időszerű. Minden testületi tag részt vesz egy-egy szervezet munkájában, nem idegen számukra az önkéntesség. A napirend felvételét nem javasolja.

Fodorné Bodrogi Judit bizottság tagja: legyen olyan nap, amikor a testületi tagok körbejárják a település bel- és külterületét.

Nagy Attila Gyula polgármester: lehet határszemlét csinálni, azt fel tudják venni a napirendbe bármikor.

Dudás János PÜB elnöke: esetlegesen a határszemlét összeköthetnék a vagyonkataszterben lévő földek megtekintésével, ez az önkormányzati vagyon hasznosítása napirenddel összefügghet.

**Aktuális kérdések**

**5.) Napirend**

**Üllés Nagyközségi Önkormányzat és a PUTIFÁR Kft. közötti megbízási szerződés közös megegyezéssel történő módosítása**

előadó: Nagy Attila Gyula polgármester

Dudás János PÜB elnöke: megkapták az előterjesztést.

Dr. Borbás Zsuzsanna jegyző: eddig egy 14 millió Ft-os ajánlat érkezett be, az értékbecslő az ingatlant16,4 millióra értékelte – szerinte még várjanak esetleges jobb ajánlatra. A megbízási szerződés meghosszabbítását javasolja az adásvételi szerződés megkötéséig.

Dudás János PÜB elnök: javasolja a szerződés módosítását, melyet szavazásra bocsát.

A Pénzügyi- és Ügyrendi Bizottság 2 igen szavazattal a javaslattal egyetért és az alábbi határozatot hozza:

**57/2021.(XII.07.)PÜB. határozat**

**Tárgy:** Üllés Nagyközségi Önkormányzat és a PUTIFÁR Kft. közötti megbízási szerződés közös megegyezéssel történő módosítása

**H A T Á R O Z A T**

A Pénzügyi- és Ügyrendi Bizottság az önkormányzat és a PUTIFÁR Kft. közötti megbízási szerződés közös megegyezéssel történő módosítását a melléklet szerint jóváhagyja, annak elfogadását javasolja.

Erről jegyzőkönyvi kivonaton értesítést kap:

1.)bizottsági tagok

Dudás János PÜB elnöke: az elkövetkezendő napirendre figyelemmel zárt ülés elrendelését javasolja, melyet szavazásra bocsát.

A Pénzügyi- és Ügyrendi Bizottság 2 igen szavazattal a javaslattal egyetért, és az alábbi határozatot hozza:

**58/2021.(XII.07.)PÜB. határozat**

**Tárgy:** Zárt ülés elrendelése

**H A T Á R O Z A T**

A Pénzügyi- és Ügyrendi Bizottság – figyelemmel Magyarország helyi önkormányzatairól szóló 2011. évi CLXXXIX törvény 46.§ (2) bekezdésére – zárt ülés megtartását rendeli el.

Erről jegyzőkönyvi kivonaton értesítést kap:

1.)bizottsági tagok

Dudás János PÜB elnöke: napirend hiányában megköszöni a részvételt és a Pénzügyi- és Ügyrendi Bizottság nyílt ülését berekeszti, a jegyzőkönyvet 13 óra 55 perckor lezárja.

k.m.f.

 Dudás János Fodorné Bodrogi Judit

 bizottság elnöke bizottság tagja